stanford-oval/wikipedia huggingface dataset:
Aurora (elokuva)

| Aurora |
| --- | --- |

Ohjaaja:  Miia Tervo
Käsikirjoittaja:  Miia Tervo
Tuottaja:  Max Malka
Säveltäjä:   LauNau  Jaakko Laitinen & Väärä Raha 
Kuvaaja:  Arsen Sarkisiants
Leikkaaja:  Antti Reikko
Lavastaja:  Kari Kankaanpää
Pääosat:   Mimosa Willamo  Amir Escandari  Oona Airola  Miitta Sorvali  Ria Kataja  Chike Ohanwe  Hannu-Pekka Björkman  Pamela Tola  Elà Yildirim 
Valmistustiedot
Valmistusmaa:  Suomi
Tuotantoyhtiö:  Dionysos Films
Levittäjä:  Nordisk Film
Ensi-ilta:   2019-01-2525. tammikuuta 2019  
Kesto:  104 minuuttia
Alkuperäiskieli:  suomi
Budjetti:  1 190 000 euroa
Katsojat:  59 676 (2.12.2019)
Aiheesta muualla
IMDb 
Elonet
Infobox OKNimi-testi OK: 
Aurora on vuonna 2019 ensi-iltansa saanut suomalainen draamaelokuva, jonka on käsikirjoittanut ja ohjannut Miia Tervo. Elokuvan pääosissa näyttelevät Mimosa Willamo, Amir Escandari, Oona Airola, Miitta Sorvali, Ria Kataja, Chike Ohanwe, Hannu-Pekka Björkman, Pamela Tola ja Elà Yildirim. Elokuva kertoo rovaniemeläisestä kauneushoitolassa työskentelevästä Aurorasta (Willamo), jonka elämän sisältö koostuu lähinnä juhlimisesta. Aurora tutustuu nakkikioskilla Iranista Suomeen tyttärensä kanssa tulleeseen Darianiin (Escandari), jonka tavoitteena on päästä naimisiin saadakseen oleskeluluvan. Rahapulassaan Aurora lupaa järjestää Darianille vaimon.
Aurora sai ensi-iltansa 25. tammikuuta 2019.
Elokuva sai seitsemän Jussi-palkintoa: parhaasta elokuvasta, ohjauksesta, käsikirjoituksesta, naispääosasta (Willamo), naissivuosasta (Sorvali), miessivuosasta (Ohanwe) ja pukusuunnittelusta.
Näyttelijät

| 0 | 1 | 2 |
| --- | --- | --- |
|  Mimosa Willamo  | … |  Aurora   |
|  Amir Escandari  | … |  Darian   |
|  Oona Airola  | … |  Kinky   |
|  Miitta Sorvali  | … |  Liisa-mummo   |
|  Ria Kataja  | … |  Tiina   |
|  Chike Ohanwe  | … |  Juha   |
|  Hannu-Pekka Björkman  | … |  Reijo   |
|  Pamela Tola  | … |  Ulla   |
|  Elà Yildirim  | … |  Azar   |
|  Julius Susimäki  | … |  Antti   |
|  Kari Mattila  | … |  Arto   |
|  Mirja Oksanen  | … |  Merja   |
|  Petteri Pennilä  | … |  vouti   |
|  Minna Kivelä  | … |  muumimuki-Eila   |
Arvostelut

Episodi:
Helsingin Sanomat:
Me Naiset:
Joulukuussa 2019 suomalaiset elokuvakriitikot äänestivät Auroran 2010-luvun toiseksi parhaaksi suomalaiselokuvaksi Juho Kuosmasen Hymyilevän miehen (2016) jälkeen..
Aiheesta muualla

Elokuvan traileri YouTubessa
Miia Tervon ja Mimosa Willamon haastattelu Yle Uutisissa
Autódromo Internacional Nelson Piquet

| Jacarepagua/Autódromo Internacional Nelson Piquet |
| --- | --- |

Sijainti:  Rio de Janeiro, Brasilia
Suurimmat tapahtumat:  Formula 1, Moto GP, CART, Stock Car Brasil
Grand Prix -rata (1978-1994)

Radan pituus:  5,031 km
Mutkia:  11
Rataennätys:  1.32,507 (Riccardo Patrese, Williams, 1989, F1)
Grand Prix -rata (1995-2005)

Radan pituus:  4,933 km
Mutkia:  13
Ovaalirata

Radan pituus:  2,993 km
Mutkia:  4
Rataennätys:  0.38,565 (Christian Fittipaldi, Newman-Haas, 1999, CART)
Lyhyt rata (1995-2005), Grand Prix -rata (2006-2012)

Radan pituus:  3,336 km
Mutkia:  7
Jacarepagua (tunnettu myös nimellä Autódromo Internacional Nelson Piquet) oli vuonna 1978 rakennettu kilparata Rio de Janeirossa, Brasiliassa. Rata isännöi Formula 1 -sarjan Brasilian Grand Prix'ta kymmenen kertaa. Lisäksi CART-sarja käytti rataa vuosina 1996–2000. Ratamoottoripyöräilyn Brasilian Grand Prix ajettiin radalla vuosina 1995–2004.
Radassa oli kaksi pitkää suoraa. Lisäksi oli useita hitaita mutkia. CART-sarja käytti alemmassa ratakartassa näkyvää ovaalirataa.
F1-kuljettajista useimmiten radalla voitti ranskalainen Alain Prost, jolla voittoja radalta on kaiken kaikkiaan viisi. Hän siis voitti puolet radalla ajetuista F1-kilpailuista. Nelson Piquet juhli kahdesti kotiradallaan voittoa, kausilla 1983 ja 1986.
Vuonna 2008 päätettiin, että rata puretaan tulevien olympialaisten harjoituskeskuksen tieltä.  Rata purettiin vuonna 2012.
Formula 1 -voittajat

| Kausi | Voittaja | Talli | Raportti |
| --- | --- | --- | --- |
| 1978 |  Carlos Reutemann | Ferrari | Raportti |
| 1981 |  Carlos Reutemann | Williams-Ford | Raportti |
| 1982 |  Alain Prost | Renault | Raportti |
| 1983 |  Nelson Piquet | Brabham-BMW | Raportti |
| 1984 |  Alain Prost | McLaren-TAG | Raportti |
| 1985 |  Alain Prost | McLaren-TAG | Raportti |
| 1986 |  Nelson Piquet | Williams-Honda | Raportti |
| 1987 |  Alain Prost | McLaren-TAG | Raportti |
| 1988 |  Alain Prost | McLaren-Honda | Raportti |
| 1989 |  Nigel Mansell | Ferrari | Raportti |
Bill Auberlen

Bill Auberlen (s. 12. lokakuuta 1968 Redondo Beach, Kalifornia, Yhdysvallat) on yhdysvaltalainen autourheilija.
Auberlen aloitti 1970-luvulla motocrossissa ja siirtyi vuonna 1987 IMSA GT Championship -sarjaan. Siellä hän ajoi vuoteen 1997 asti ja voitti viimeisellä kaudellaan GTS-3-luokan mestaruuden. Vuonna 1995 hän voitti oman luokkansa Sebringin 12 tunnin ajossa. Vuonna 1998 hän osallistui ensimmäistä kertaa Le Mansin 24 tunnin ajoon ja oli luokkansa neljäs. Sijoitus on vieläkin hänen parhaansa Le Mansin kisassa.
Vuodesta 1999 eteenpäin Auberlen on osallistunut American Le Mans Series -sarjan kilpailuihin. Parina kautena hän ei tosin ole sarjan kilpailuja ajanut. Kaudella 2010 Auberlen ajaa Grand-Am-sarjassa GT-luokassa, mutta on ajanut sarjassa myös Daytona-prototyyppiautoilla.
Auberlen on naimisissa, ja hänellä on yksi lapsi.
Belorusskajan metroasema

Belorusskajan metroasema tarkoittaa seuraavia asioita:
Belorusskajan metroasema (Zamoskvoretskaja), Zamoskvoretskaja-linjan asema.
Belorusskajan metroasema (Koltsevaja), Koltsevaja-linjan asema.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Belorusskajan metroasema”, voi hakea sivunnimihaulla, laajalla sivunnimihaulla tai tekstihaulla.
Belos

Belos (m.kreik. Βῆλος, lat. Belus) – hellenistinen muoto seemiläisten Baalista – oli kreikkalaisessa mytologiassa Poseidonin ja Libyan poika. Hänen kaksoisveljensä Agenor lähti Foinikiaan ja hallitsi siellä veljensä jäätyä Egyptin kuninkaaksi.
Apollodoros kertoo, että Beloksella oli puolisonsa Ankhinoen, Neiloksen tyttären, kanssa kaksoispojat Aigyptos ja Danaos, ja jatkaa, että Euripideen mukaan myös Kefeus ja Fineus olivat heidän lapsiaan. Belos jakoi valtakuntansa pojilleen siten, että Aigyptos sai Arabian ja Danaos Libyan hallittavakseen. Tämän lisäksi Aigyptos voitti melampodilaiset ja alkoi kutsua heidän maataan Aigyptiksi.
Ferekydeen mukaan Beloksella oli myös tytär nimeltään Damno, joka nai setänsä Agenorin ja synnytti tälle Foiniksen ja kaksi tytärtä, jotka puolestaan menivät naimisiin serkkujensa Aigyptoksen ja Danaoksen kanssa. Hesiodos puolestaan kertoo, että Beloksen tyttären nimi oli Thronia, ja hän synnytti Hermeelle Araboksen.
Nonnos nimeää Belokselle viisi lasta: Fineus, Foiniks, Agenor (tämän kuulemma on Kadmoksen isä), Aigyptos ja Danaos. Toisaalla Nonnos kuitenkin kertoo Fineuksen olevan Kadmoksen veli.
Befun metroasema

Metroaseman sisäänkäynti
Befun metroasema (jap. 別府駅, Befu eki) on Fukuokan kaupungin Jōnanin suuralueella sijaitseva metroasema. Asema on seitsemäs asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.
Aseman lähistöllä sijaitsevat muun muassa:
Nakamura Gakuenin yliopisto
Befun eläinsairaala
Fukuoka-Torikain sairaala
Jōnanin suuralueen kaupungintalo
Jōnanin terveyskeskus
Fukuokan kaupungin onnettomuusklinikan Befun toimipiste
Beppu Ōbasho
Beppun kansalaishalli
Aiheesta muualla

Befun aseman viralliset sivut (Arkistoitu – Internet Archive) (japaniksi)
Fukuokan kaupungin metron Nanakuma-linja
Asemat: Tenjin-Minami | Watanabe dōri | Yakuin | Yakuin ōdōri | Sakurazaka | Ropponmatsu | Befu | Chayama | Kanayama | Nanakuma | Fukudai-mae | Umebayashi | Noke | Kamo | Jirōmaru | Hashimoto
Augsburgin tunnustuksen puolustus

Augsburgin tunnustuksen puolustus (Apologia confessionis) on yksi evankelis-luterilaisen kirkon tunnustuskirjoista. Sen kirjoitti Philipp Melanchthon vuonna 1531 vastauksena katolilaisten vastakirjoitukselle Augsburgin tunnustusta vastaan.
Taustaa

Augsburgin tunnustus oli esitetty valtiopäivillä 25. kesäkuuta 1530. 3. elokuuta 1530 katoliset esittivät sen johdosta laatimansa vastakirjoituksen, Confutation, jonka katsottiin kumoavan evankelisten väitteet. Confutatiosta oli tehty kaksi versiota. Ensimmäinen oli sävyltään poleeminen ja keisari hylkäsi sen. Toisen osan kirjoituksesta vastasi Johannes Eck. Se on sävyltään asiallinen.
Protestantit antoivat kirjoitukselle nimen Paavillinen kumoamus (Confutatio pontificia). Confutatio esitteli katolisen uskonkäsityksen erotuksena protestanttiseen, ja se annettiin keisari Kaarle V:n nimessä.
Luterilaisten vaatiessa itselleen kopiota kumoamuksesta keisari asetti ehdoksi, etteivät luterilaiset kirjoittaisi siihen vastinetta. Tähän luterilaiset eivät suostuneet. Philipp Melanchthon laati puolustuskirjoituksen Augsburgin tunnustukselle käyttäen hyväkseen muistiinpanoja, joita luterilaiset olivat tehneet Kumoamusta luettaessa. Hän sai tämän kirjoituksen valmiiksi jo syyskuussa, mutta keisari kieltäytyi ottamasta sitä vastaan.
Saatuaan valtiopäivien jälkeen Kumoamuksesta kunnollisen kopion Melanchthon jatkoi puolustuskirjoituksen laatimista. Hän laati siitä latinalaisen version, jonka Justus Jonas käänsi saksaksi, ei tosin sana sanalta. Molemmat kieliversiot painettiin yhdessä Augsburgin tunnustuksen editio princepsin kanssa vuonna 1531.
Asema osana luterilaista tunnustusta

Puolustuksen teki merkitykselliseksi se, että se oli Augsburgin tunnustuksen ensimmäinen kommentaari, joka kaiken lisäksi oli alkuperäisen tunnustuksen tekijän itse laatima. Se myös painottui esittelemään niitä opinkohtia, jotka katolisten laatima Kumoamus oli alkuperäisessä tunnustuksessa torjunut. Vuonna 1537 Schmalkaldenin kokouksessa evankeliset säädyt allekirjoittivat sekä Augsburgin tunnustuksen että sen puolustuksen. Näin kumpikin hyväksyttiin luterilaisen kirkon tunnustuskirjoiksi.
Aiheesta muualla

Augsburgin tunnustuksen puolustus (Arkistoitu – Internet Archive)
Bob Schoutsen

Bob Schoutsen
Bob Schoutsen (s. 19. heinäkuuta 1951 Amsterdam, Pohjois-Hollanti) on alankomaalainen uimari, joka osallistui olympialaisiin Méxicossa 1968 ja Münchenissä 1972. Hänen paras olympiasijoituksensa oli Méxicon kisojen kuudes sija 100 metrin selkäuinnissa ajalla 1.01,8. EM-kilpailuissa 1970 hän saavutti 100 metrin selkäuinnissa pronssia Alankomaiden ennätysajalla 1.00,4 ja sijoittui 200 metrin selkäuinnissa neljänneksi maansa ennätyksellä 2.11,9.
Atom Smasher

Atom Smasher oikealta nimeltään Albert Rothstein on supersankari, joka esiintyy DC Comicsin julkaisemissa amerikkalaisissa sarjakuvissa. Hahmo esiintyi ensimmäisen kerran The All-Star Squadron #25 tarinassa syyskuussa 1983. ja hänet loivat Roy Thomas ja Jerry Ordway. Thomas nimesi hahmon kunnianosoituksena ystävälleen ja sarjakuvafanilleen Allan Rothsteinille. Hahmo on toiminut Oikeuden Puolustajien liittolaisena ja Suicide Squadin jäsenenä.
Muussa mediassa > Animaatiossa

Atom Smasheriin pohjautuva hahmo nimeltä Tom Turbine esiintyy Justice League Unlimited sarjan jaksossa "Legends", jossa häntä ääninäyttelee Ted McGinley. Turbine on supersankari vaihtoehtoisesta universumista ja Justice Guild of America -järjestön jäsen. Supersankarina ollessaan hän taisteli Injustice Guildia vastaan ​​ja kuoli muun JGA:n kanssa sodassa, joka tuhosi suurimman osan heidän maailmasta. Vuosia myöhemmin psioninen meta-ihminen Ray Thompson loi JGA:n uudelleen osana illuusiota ennen kuin sankarit "kuolevat" toisen kerran voittaakseen hänet. Sarjan tuottaja Bruce Timmin mukaan Turbine perustui ensisijaisesti Al Prattiin, sisältäen myös Atom Smasherin ja Teräsmiehen elementtejä. Myöhemmin varsinainen Atom Smasher nähtiin sarjan aikana cameo-roolissa Oikeuden Puolustajien jäsenenä.
Muussa mediassa > Televisiossa

Atom Smasherin paha Maa 2 versio esiintyi vuoden 2014 The Flash televisiosarjan jaksossa "The Man Who Saved Central City", jossa häntä esitti Adam Copeland.
Muussa mediassa > Elokuvassa

Atom Smasher esiintyi vuoden 2022 elokuvassa Black Adam, jossa häntä esitti Noah Centineo. Tämä versio on Oikeuden Yhteiskunnan jäsen, joka sai pukunsa ja viittansa sedältään Al Prattilta.
Videopeleissä

Atom Smasher esiintyy taustahahmona Injustice: Gods Among Us -pelissä Hall of Justice -kentän aikana.
Asevoimien korkein neuvosto

Asevoimien korkein neuvosto (myös Egyptin sotilasneuvosto) (arab. المجلس الأعلى للقوات المسلحة‎, al-Maǧlis al-ʾAʿlā lil-Quwwāt al-Musallaḥah) on 11. helmikuuta 2011 lähtien toiminut Egyptin korkeimpana vallankäyttäjänä eli siitä lähtien, kun asevoimat syrjäyttivät presidentti Hosni Mubarakin vallankumouksessa. Neuvoston muodostaa 20 Egyptin armeijan korkea-arvoisinta ja kokeneinta upseeria.
Ennen helmikuuta 2011 kansallista hätätilaa varten olemassa oleva neuvosto oli aiemmin historiassa kokoontunut vain kaksi kertaa ja silloinkin lähinnä muodollisesti Israelia vastaan käytyjen sotien aikana. Neuvosto kokoontui ensi kerran 9. helmikuuta 2011 ja otti hallitusvallan käsiinsä kaksi päivää myöhemmin. Sitä johtaa sotamarsalkka Muhammad Hussein Tantawi Suleiman, joka on toiminut Egyptin puolustusministerinä vuodesta 1991 alkaen. Neuvoston jäseninä on myös muita armeijan komentajia, kuten ilmavoimien komentaja, kenraali Reda Mahmud Hafiz Muhammad, pääesikunnan päällikkö, kenraaliluutnantti Sami Hafiz Annan, ilmapuolustuksen komentaja, kenraaliluutnantti Abdul Aziz Saif-al-Din ja merivoimien komentaja, vara-amiraali Muhab Muhammad Hussein Mamish.
Jäsenet

Listasta puuttuvat läntisen sotilaspiirin komentaja ja yksi muu kenraali.
sotamarsalkka Muhammad Hussein Tantawi, asevoimien komentaja, puolustusministeri
kenraaliluutnantti Sami Annan, pääesikunnan päällikkö
vara-amiraali Muhab Mamish, merivoimien komentaja
kenraali Reda Hafiz, ilmavoimien komentaja
kenraaliluutnantti Abdulaziz Saif-al-Din, ilmapuolustuksen komentaja
kenraali Hassan al-Rwini, keskisen sotilaspiirin (Kairo ja Giza) komentaja
kenraali Ismail Atman, armeijan henkisen työn osaston johtaja
kenraali Muhsin al-Fangari, apulaispuolustusministeri
kenraali Muhammad Abdal Nabi, rajavartioston komentaja
kenraali Muhammad Hegazy, 2. kenttäarmeijan komentaja
kenraalimajuri Sabhi Sadki, 3. kenttäarmeijan (Suez) komentaja
kenraalimajuri Hassan Muhammad Ahmad, pohjoisen sotilaspiirin komentaja
kenraalimajuri Muhsin El-Shazli, eteläisen sotilaspiirin komentaja
kenraalimajuri Mohamed El-Attar, apulaispuolustusministeri
kenraalimajuri Abdul Fatah El-Cisse, sotilastiedustelun päällikkö
kenraalimajuri Ahmed Muktar Al-Mulla, apulaispuolustusministeri
kenraalimajuri Muhammad El-Asar
kenraali Mamduh Shahin, apulaispuolustusministeri (lakiasiat)
Valtaannousu helmikuussa 2011

Sotilasneuvosto julkaisi ensimmäisen lausuntonsa torstaina 10. helmikuuta 2011. Tuossa lausunnossaan neuvosto antoi "tunnustuksensa ja tukensa kansan oikeutetuille vaatimuksille" ja ilmoitti olevansa jatkuvasti koolla "miettiäkseen mitä toimenpiteitä tulisi toteuttaa kansakunnan suojelemiseksi". Tuolloin huomioitiin myös se, ettei presidentti Hosni Mubarak ollut läsnä sotilasneuvoston kokouksissa, vaan niitä johti puolustusministeri, sotamarsalkka Mohammed Hussein Tantawi.
Perjantai-iltana 11. helmikuuta varapresidentti Omar Suleiman ilmoitti televisiopuheessaan Mubarakin eronneen ja luovuttaneen vallan armeijalle. Samalla armeijan tiedottaja ilmoitti, ettei sotilasneuvosto aio korvata hallitusta, koska se ei olisi kansan silmissä legitiimiä. Armeija myös antoi tunnustuksensa ja kiitoksensa mielenosoitusten "marttyyreille, jotka uhrasivat henkensä vapauden ja maansa turvallisuuden puolesta".
13. helmikuuta ilmoitettiin, että sotilasneuvosto on hajottanut parlamentin ja kumosi perustuslain. Samalla maassa 30 vuotta vallinnut poikkeustila lakkautettiin. Egyptiin ilmoitettiin muodostettavan aikaisintaan puolen vuoden päästä siviilihallitus vaalien myötä. Parlamenttivaalien jälkeen pidettäisiin presidentinvaalit. Samalla sotilasneuvosto ilmoitti perustavansa uuden perustuslakikomitean, jonka luomasta uudesta perustuslaista olisi tarkoitus äänestää.
Sotilasneuvosto nimitti uuden väliaikaishallituksen, jonka johtoon tuli Ahmed Shafiq. Samoin se ilmoitti olevansa sitoutunut kaikkiin paikallisiin ja kansainvälisiin sopimuksiin. Käytännössä tämä tarkoitti sitä, että sotilasneuvosto tunnusti Egyptin-Israelin rauhansopimuksen, mistä Israelin pääministeri Benjamin Netanjahu ilmaisikin tyytyväisyytensä.
Valtaannousu helmikuussa 2011 > Vallanoton julistus

Sotilasneuvoston otettua vallan Egyptissä se julkaisi asevoimien internet-kotisivuilla yhdeksänkohtaisen julistuksen:
»Asevoimien korkein neuvosto määrää seuraavaa:
Perustuslaki lakkautetaan.
Asevoimien korkein neuvosto korvaa parlamentin, hallituksen ja tasavallan presidentin tehtävät kuuden kuukauden ajaksi tai vaalien loppuun.
Asevoimien korkeimman neuvoston johtaja edustaa korkeinta valtaa niin kotimaassa kuin ulkomaillakin.
Parlamentti ja hallitus hajotetaan.
Siirtymäkauden aikana asetusvalta kuuluu asevoimien korkeimmalle neuvostolle.
Perustetaan perustalakia ja vaaleja valmisteleva komitea.
Myönnetään oikeus tohtori Ahmed Muhammad Shafiqille jatkaa pääministerinä aina uuden hallituksen muodostamiseen asti.
Järjestetään parlamentti- ja presidentinvaalit.
Valtio sitoutuu noudattamaan kansainvälisiä sopimuksia ja asetuksia.
Jumala varjelkoon ja auttakoon meitä,
Marsalkka Hussein Tantawi
asevoimien komentaja»
Biker-elokuva

Biker-elokuvat ovat Easy Rider -elokuvan menestyksen myötä hetkellisesti suosituksi noussut eksploitaatio-elokuvalajityyppisuuntaus, jossa yleensä seurattiin moottoripyöräjengien elämää.
Lajin ensimmäisiä elokuvia oli László Benedekin ohjaama Hurjapäät (The Wild One, 1953).
Aiheesta muualla

Ripped from Today's Headlines: The Outlaw Biker Movie Cycle
Benkadi (Dioïlan piiri)

| Benkadi |
| --- | --- |
 Benkadi
 Koordinaatit: 12°23′32″N, 6°25′32″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Väkiluku (2009):  7 900
Infobox OKVirheellinen NIMI-arvo: 
Benkadi on maalaiskunta Koulikoron alueen Dioïlan piirissä Malissa. Sen keskuskylä Kotoula sijaitsee Bagoéjoen itäpuolella 60 kilometriä Dioïlasta kaakkoon. Kunnassa on 7 900 ja keskuskylässä 1 900 asukasta (vuonna 2009, väestönlaskenta).
Benkadin kunta rajoittuu pohjoisessa Dioïlan piirin Diédougoun, idässä ja etelässä Jékafon ja lännessä Dégnékoron ja Kilidougoun kuntiin. Kuntaan kuuluu kuusi kylää.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat maissi, hirssi, durra, riisi, maapähkinä ja puuvilla. Kotieläimiä ovat naudat, lampaat, vuohet, aasit, vähäisessä määrin siat sekä siipikarja.
Benkadi (Kangaban piiri)

| Benkadi |
| --- | --- |
 Benkadi
 Koordinaatit: 12°2′36″N, 8°38′14″W 
Valtio:  Mali
Alue:  Koulikoron alue
Piiri:  Kangaban piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  617,31 km²
Väkiluku (2009):  9 400
Infobox OKVirheellinen NIMI-arvo: 
Benkadi on maalaiskunta Koulikoron alueen Kangaban piirissä Malissa. Sen keskuskylä Habaladougou-Kéniéba sijaitsee Mandinguevuorten eteläpuolella 30 kilometriä Kangabasta länteen. Kunnassa on 9 400 ja keskuskylässä 4 300 asukasta (vuonna 2009, väestönlaskenta).
Benkadin kunnan pinta-ala on 617,31 neliökilometriä. Se rajoittuu pohjoisessa Kangaban piirin Balan Bakaman ja Narénan, idässä Karanin ja Minidianin ja etelässä Kaniogon kuntiin sekä lännessä Guineaan. Seutu kuuluu Sudanin–Guinean vyöhykkeeseen. Kasvillisuus on savannia ja metsää.
Kuntaan kuuluu neljä kylää. Asukkaat ovat etupäässä mandinkoja. Lisäksi on fulbeja, bambaroita, dogoneja ja markoja.
Kunnan läpi kulkee Bamakosta Guinean rajalle johtava maantie RN5. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, riisi, hirssi, maapähkinä, puuvilla, hedelmät ja vihannekset. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kullankaivuuta, käsityöammatteja ja kaupankäyntiä.
Kunnassa toimii 11 alakoulua, kaksi yläkoulua, koulutus- ja kehittämiskeskus (CED) ja kolme koraanikoulua. Terveyspalvelut käsittävät terveyskeskuksen, sairastuvan ja kaksi synnytyslaitosta. Rajan läheisyyden takia kunnassa on useita viranomaispalveluja.
Benkadi (Banamban piiri)

| Benkadi |
| --- | --- |
 Benkadi
 Koordinaatit: 13°34′15″N, 7°33′58″W 
Valtio:  Mali
Alue:  Koulikoron alue
Piiri:  Banamban piiri
Hallinto:  
 – Hallinnon tyyppi:  maalaiskunta
Väkiluku (2009):  9 100
Infobox OKVirheellinen NIMI-arvo: 
Benkadi (myös Ben Kadi) on maalaiskunta Koulikoron alueen Banamban piirissä Malissa. Sen keskuskylä Samakélé sijaitsee 17 kilometriä Banambasta länteen. Kunnassa on 9 100 ja kylässä 1 000 asukasta (vuonna 2009).
Benkadin kunta rajoittuu pohjoisessa Banamban piirin Madina Sackon, idässä Banamban, etelässä Koulikoron piirin Sirakorolan ja lännessä Kolokanin piirin Massantolan kuntiin. Alue on pinnanmuodostukseltaan tasankoa. Pysyviä vesistöjä ei ole.
Kuntaan kuuluu 12 kylää. Asukkaat ovat etupäässä soninkeja ja bambaroita. Puhutuimmat kielet ovat bambara ja soninke. Uskontoja ovat islam ja animismi.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä ja lehmänpapu. Kotieläimiä ovat naudat, lampaat, vuohet, aasit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Bégnénissä ja Samakéléssa pidetään viikoittaiset markkinat.
Biologinen vedenpuhdistus

Osin puhdistettua jätevettä biologisessa puhdistusvaiheessa Luotsinmäen jätevedenpuhdistamossa Porissa.
Erityyppisiä ruokopetejä
Biologisella vedenpuhdistuksella tarkoitetaan veden puhdistamista käyttäen biokemiallisia prosesseja ja biologisia organismeja, kuten bakteereita. Biologiset prosessit voivat olla aerobisia tai anaerobisia. Menetelmällä voidaan puhdistaa vedestä tavanomaisten ravinteiden (typpi ja hiili) lisäksi monia erittäin myrkyllisiä kemikaaleja, kuten hiilivetyliuottimia ja isosyanaattia.
Biosuotimia eli bioreaktoreita on olemassa eri kokoisia käyttötarkoituksesta ja tyypistä riippuen aina pienistä akvaariosuotimista valtaviin jätevedenpuhdistuslaitoksiin asti.
Jotkin ravinteet (kuten fosfori) ja kiintoaineet on helpompaa poistaa vedestä mekaanisesti tai kemiallisilla ja fysikaalisilla menetelmillä. Tavallisesta kotitalousjätevedestä puhdistetaan lähinnä kiintoaineet ja ravinteet kuten typpi, hiili ja fosfori.
Biologinen vedenpuhdistamo on yksi jätevedenpuhdistuksen menetelmä. Se on järjestelmä, jossa tietyn alueen tai itsenäisen yksikön, kuten esimerkiksi laivan, jätevedet kootaan yhteen pisteeseen. Ensin jätevedestä suodatetaan pois kiinteät yksittäiset kappaleet, malliesimerkkinä viemäriin joutuneet hammasproteesit. Sitten liete johdetaan altaaseen, jossa on tarkoitusta varten kasvatettu bakteerikanta, joka elää likaveden ravinteilla. Kun ravinteet on kulutettu, vesi poistuu altaasta sellaisen suodattimen läpi, että bakteerit jäävät altaaseen. Nyt vesi kulkee vielä erillisen selkeytysprosessin läpi ja voidaan pumpata joko poistoviemäriin, imeyttää maahan tai laivassa laskea mereen.
Berendes

Berendes oli Ruotsin ritarihuoneeseen kirjoitettu aatelissuku numero 55 ja vapaaherrallinen suku numero 46.
Johan Berendes eli 1500-luvulla Brandenburgissa. Hänen poikansa Johan (k. 1612) oli julkinen notaari vuonna 1553 ja 1554 Kustaa Vaasa kutsui hänet Ruotsiin poikiensa Magnusin ja Kaarlen opettajaksi. Johan Berendes toimi kuningas Juhana III:n sihteerinä 1571 ja aateloitiin 1574. Tämän jälkeen hän toimi Tallinnan käskynhaltijana. Linnanisäntä, kamarineuvos Joakim Berendesin (k. 1623) pojista Johan Berendes (1603–1652) oli valtaneuvos ja eversti, myöhemmin kenraalimajuri Fabian Berendes (1610–1679) taas korotettiin vapaaherraksi.